
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1183 

16 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου και του περι¬ 
βάλλοντος αυτό χώρου, που βρίσκεται στην πόλη της 
Καβάλας του Νομαρχιακού Διαμερίσματος Καβάλας 
και επί των οδών Κοραή 4 και Αντιπάτρου και καθορι¬ 
σμός ειδικών όρων και περιορισμών δόμησης, φερό- 
μενου ως ιδιοκτησίας: α) Φιλοπτώχου Αδελφότητος 
Κυριών Καβάλας-Πουλιδείου Γηροκομείου, β) Αμα¬ 
λίας Χατζήκωνσταντινίδου, γ) Γεωργίας Τροχαλιά.... 1 

Χαρακτηρισμός ως διατηρητέου του κτιρίου που βρί¬ 
σκεται στην πόλη της Καβάλας και επί της οδού 
Εκάβης αρ. 27 και καθορισμός ειδικών όρων και πε¬ 
ριορισμών δόμησης, φερόμενου ως ιδιοκτησίας 

Γεωργίου Καναβούρη. 2 

Κήρυξη ως Αναδασωτέας Ιδιωτικής δασικής έκτασης 
(Δάσος Χαλεπίου Πεύκης και Αειφύλλων Πλατύ¬ 
φυλλων) εμβαδού 1.290,7 τετρ. μέτρων, στη θέση 
«Κατακάλι» της περιφέρειας του Δ.Δ. Κατακαλίου 


του Δήμου Σαρωνικού Νομού Κορινθίας. 3 

Τροποποίηση ρυμοτομικού σχεδίου πόλεως Καρδί¬ 
τσας - Μουσικό Γυμνάσιο και Λύκειο. 4 


ΑΠΟΦΑΣΕΙ Σ 

Αριθ. οικ. 8908 (1) 

Χαρακτηρισμός ως διατηρητέου του κτιρίου και του περι¬ 
βάλλοντος αυτό χώρου, που βρίσκεται στην πόλη της 
Καβάλας του Νομαρχιακού Διαμερίσματος Καβάλας 
και επί των οδών Κοραή 4 και Αντιπάτρου και καθορι¬ 
σμός ειδικών όρων και περιορισμών δόμησης, φερό¬ 
μενου ως ιδιοκτησίας: α) Φιλοπτώχου Αδελφότητος 
Κυριών Καβάλας-Πουλιδείου Γηροκομείου, β) Αμα¬ 
λίας Χατζηκωνσταντινίδου, γ) Γ εωργίας Τροχαλιά. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 


άρθρο αυτό τροποποιήθηκε με το Ν. 1772/1988-ΦΕΚ 91 
Α'), συμπληρώθηκε με το άρθρο 22 του Ν. 2300/1995 
(ΦΕΚ 69 Α') και αντικαταστάθηκε με το άρθρο 3 του Ν. 
2831/2000 (ΦΕΚ 140 Α') «Τροποποίηση των διατάξεωντου 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις». 

• Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ. (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 331/2001 (ΦΕΚ. 221 Α') «Οργανισμός Υπουρ¬ 
γείου Μακεδονίας - Θράκης», 

• Του άρθρου 29Α'του Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε με 
τηνπαραγρ. 2 ατού άρθρου 1 του Ν. 2469/1997 (Α'38). 

2. Την υπ’ αριθμ. Υ.704/19.8.1988 (ΦΕΚ 575 Β') απόφαση 
του Πρωθυπουργού, για τη μετονομασία του Υπουργείου 
Βόρειας Ελλάδας σε Υπουργείο Μακεδονίας - Θράκης. 

3. Την από 12 Ιουλίου 2004 αιτιολογική έκθεση της Δι¬ 
εύθυνσης Κοινωνικής - Πολιτιστικής Ανάπτυξης και Επι¬ 
κοινωνίας του Υπουργείου Μακεδονίας - Θράκης. 

4. Το από 20.7.2004 αποδεικτικό τοιχοκόλλησης στο Δη¬ 
μοτικό κατάστημα του Δήμου Καβάλας, (υπ’ αριθμ. 
9399/2004 πράξη πρωτοκόλλου του Δήμου Καβάλας). 

5. Το γεγονός ότι δεν υποβλήθηκε καμία ένσταση κατά 
του κύρους της ανωτέρω αιτιολογικής έκθεσης εντός της 
νομίμου προθεσμίας, αποφασίζουμε: 

1. Χαρακτηρίζουμε ως διατηρητέο το κτίριο και τον πε¬ 
ριβάλλοντα χώρο αυτού, που βρίσκεται στην πόλη της Κα¬ 
βάλας και επί των οδών Κοραή 4 και Αντιπάτρου, φερόμε¬ 
νου ως ιδιοκτησίας: α) Φιλοπτώχου Αδελφότητος Κυριών 
Καβάλας-Πουλιδείου Γηροκομείου, β) Αμαλίας Χατζη¬ 
κωνσταντινίδου, γ) Γεωργίας Τροχαλιά, όπως φαίνεται 
διαγραμμισμένο στο συνημμένο σχέδιο σε κλίμακα 1:500, 
που θεωρήθηκε από τη Δ/νση Κοινωνικής Πολιτιστικής 
Ανάπτυξης και Επικοινωνίας του Υπουργείου Μακεδονίας - 
Θράκης και που σε σμίκρυνση αντίτυπό του δημοσιεύεται 
με την απόφαση αυτή, για τους παρακάτω κυρίως λόγους: 

α) Πρόκειται για χαρακτηριστικό αστικό κτίριο με νέο- 
κλασσικές επιρροές και αποτελεί παραδοσιακό αρχιτε- 
κτόνημα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


β) Συνδέεται με την ιστορική φάση της δόμησης εκτός 
των τειχών πόλης της Καβάλας (19ος αιώνας). 

γ) Αποτελεί μέρος ενός ιδιαίτερα αξιόλογου συνόλου 
ομοειδών κτιρίων με περιβάλλοντες χώρους (αυλές), πο¬ 
λύ ενδιαφέρον ανάπτυγμα όψεων, οπτική συνέχεια και 
συνοχή (ως μια μικρή όαση μέσα στο νεοδομημένο αστι¬ 
κό περιβάλλον της περιοχής αυτής), συμβάλλοντας στην 
ανάδειξη της εικόνας του παραδοσιακού αστικού τοπίου. 

δ) Αποτελεί σημείο αναφοράς και προσανατολισμού 
της περιοχής (τοπόσημο). 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείωντου. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του, με την υποχρέωση της 
αποκατάστασης στην αρχική τους μορφή, εξωτερικών 
αρχιτεκτονικών και διακοσμητικών στοιχείων που έχουν 
υποστεί αλλοιώσεις. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση της όψης του κτι¬ 
ρίου. Επιτρέπεται μόνο η τοποθέτηση επιγραφών μικρών 
διαστάσεων στην ελληνική γλώσσα, που να πληροφο¬ 
ρούν για τη χρήση των χώρων του κτιρίου. 


5. Για οποιαδήποτε επέμβαση στο εσωτερικό και εξωτε¬ 
ρικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έλεγχος της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και η 
έγκριση της Διεύθυνσης Κοινωνικής Πολιτιστικής Ανά¬ 
πτυξης και Επικοινωνίας του Υπουργείου Μακεδονίας - 
Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Νοεμβρίου 2004 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 8909 (2) 

Χαρακτηρισμός ως διατηρητέου του κτιρίου που βρίσκε¬ 
ται στην πόλη της Καβάλας και επί της οδού Εκάβης 
αρ. 27 και καθορισμός ειδικών όρων και περιορισμών 
δόμησης, φερόμενου ως ιδιοκτησίας Γεωργίου Κανα- 
βούρη. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Το υ Ν. 1577/1985 (Φ Ε Κ 210 Α') « Γενικός Ο ικοδο μικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988-ΦΕΚ 91 
Α'), συμπληρώθηκε με το άρθρο 22 του Ν. 2300/1995 
(ΦΕΚ 69 Α') και αντικαταστάθηκε με το άρθρο 3 του Ν. 
2831 /2000 (ΦΕΚ 140 Α') «Τροποποίηση των διατάξεωντου 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις». 

• Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ. (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 331/2001 (ΦΕΚ. 221Α') «Οργανισμός του 
Υπουργείου Μακεδονίας - Θράκης» 

1. Του άρθρου 29 Α'του Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε με 
τηνπαραγρ. 2 ατού άρθρου 1 του Ν. 2469/1997 (Α' 38). 

2. Την υπ’ αριθμ. Υ.704/19.8.1988 (ΦΕΚ 575 Β') απόφα¬ 
ση του Πρωθυπουργού, για τη μετονομασία του Υπουρ¬ 
γείου Βόρειας Ελλάδας σε Υπουργείο Μακεδονίας - Θρά¬ 
κης. 

3. Την από 11 Ιουλίου 2003 (και την από 2.3.2004) αιτιο- 
λογική έκθεση της Διεύθυνσης Κοινωνικής - Πολιτιστικής 
Ανάπτυξης και Επικοινωνίας του Υπουργείου Μακεδονίας 
- Θράκης. 

4. Το γεγονός ότι, ο ιδιοκτήτης παρ’ ότι ειδοποιήθηκε 
εγγράφως, δεν υπέβαλλε ένσταση εντός της νομίμου 
προθεσμίας κατά της παραπάνω αιτιολογικής έκθεσης 
της Υπηρεσίας, αποφασίζουμε: 

1. Χαρακτηρίζουμε ως διατηρητέο το κτίριο, που βρί¬ 
σκεται στην πόλη της Καβάλας και επί της οδού Εκάβης 
αρ. 27, φερόμενου ως ιδιοκτησίας Γεωργίου Καναβούρη, 
όπως φαίνεται διαγραμμισμένο στο συνημμένο απόσπα¬ 
σμα του εγκεκριμένου Σχεδίου Πόλεως σε κλίμακα 1:500, 
που θεωρήθηκε από τη Δ/νση Κοινωνικής Πολιτιστικής 
Ανάπτυξης και Επικοινωνίας του ΥΠΟΥΡΓΕΙΟΥ ΜΑΚΕΔΟ- 
ΝΙΑΣ-ΘΡΑΚΗΣ και που σε σμίκρυνση αντίτυπό του δημο¬ 


σιεύεται με την απόφαση αυτή, για τους παρακάτω κυ¬ 
ρίως λόγους: 

α) Είναι χαρακτηριστικό δείγμα μακεδονικής αρχιτεκτο¬ 
νικής και αποτελεί παραδοσιακό αρχιτεκτόνημα. 

β) Συνδέεται με την ιστορική φάση της δόμησης εκτός 
των τειχών της πόλης της Καβάλας. 

γ) Αποτελεί μέρος ενός ιδιαίτερα αξιόλογου συνόλου 
ομοειδών κτιρίων, με πολύ ενδιαφέρον ανάπτυγμα όψε¬ 
ων, οπτική συνέχεια και συνοχή, συμβάλλοντας στην ανά¬ 
δειξη της εικόνας του αστικού τοπίου της Καβάλας. 

δ) Αποτελεί σημείο αναφοράς και προσανατολισμού 
της πόλης (τοπόσημο). 

ε) Πρόκειται για αξιόλογο κτίριο με έντονα τα αισθητικά, 
μορφολογικά και τυπολογικά του χαρακτηριστικά. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση της όψης του κτι¬ 
ρίου. Επιτρέπεται μόνο η τοποθέτηση επιγραφών μικρών 
διαστάσεων στην ελληνική γλώσσα, που να πληροφο¬ 
ρούν για τη χρήση των χώρων του κτιρίου. 

5. Για οποιαδήποτε επέμβαση στο εσωτερικό και εξωτε¬ 
ρικό του κτιρίου, όπως και για την τοποθέτηση επιγρα¬ 
φών, απαιτείται έλεγχος της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ) και η έγκριση της Δι¬ 
εύθυνσης Κοινωνικής Πολιτιστικής Ανάπτυξης και Επικοι¬ 
νωνίας του Υπουργείου Μακεδονίας - Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Νοεμβρίου 2004 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2277 (3) 

Κήρυξη ως Αναδασωτέας Ιδιωτικής δασικής έκτασης 
(Δάσος Χαλεπίου Πεύκης και Αειφύλλων Πλατύφυλ¬ 
λων) εμβαδού 1.290,7 τετρ. μέτρων, στη θέση «Κατα- 
κάλι» της περιφέρειας του Δ.Δ. Κατακαλίου του Δήμου 
Σαρωνικού Νομού Κορινθίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του Ν. 3200/1955 «Περί διοικητικής αποκέντρωσης», 
όπως τροποποιήθηκε και συμπληρώθηκε με το Ν.Δ. 
532/1970 και μεταγενέστερες διατάξεις. 

γ) Τηςπαρ. 1 του άρθρου 24 καιτηςπαρ. 3του άρθρου 
117 του Συντάγματος της χώρας μας. 

δ) Του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκρι¬ 
μένα των άρθρων 38 και 41, σε συνδυασμό με το άρθρο 3 
του ιδίου Νόμου. 

ε) Του Ν. 2612/1998 «Ανάθεση της Δασοπυρόσβεσης 
στο Πυροσβεστικό Σώμα και άλλες Διατάξεις». 

2. Τις διαταγές του Υπουργείου Γεωργίας με αριθμ.: α) 
160417/ 1180/8.7.1980, β) 182447/3049/24.8.1980, γ) 
168692/ 2318/5.10.1981, δ) 85144/1468/9.9.1992 και ε) 
60284/365/26.1.1994. 

3. Την υπ’ αριθμ. 838/2002 απόφαση του Ε' Τμήματος 
του Συμβουλίου της Επικράτειας που μας κοινοποιήθηκε 
με το υπ’ αριθμ. 105204/2793 έγγραφο του Υπουργείου 
Γεωργίας. 

4. Την υπ’ αριθμ. 5303/4.10.2004 πρόταση του Δασαρ¬ 
χείου Κορίνθου και τα στοιχεία που συνοδεύουν αυτή, η 
οποία έγινε σύμφωνα με την από 4.10.2004 Έκθεση Αυ¬ 
τοψίας του Δασολόγου του Δασαρχείου Κορίνθου Ήλιου 
Ιωάννου, από όπου προκύπτει ότι η έκταση που αναφέρε- 
ται στο θέμα πριν καταστραφεί από την πυρκαγιά που εκ¬ 
δηλώθηκε στις 11 Σεπτεμβρίου 2004 είχε δασικό χαρα¬ 


κτήρα κατά την έννοιατου Ν. 998/1979 (παρ 1 του άρθρου 
3 και παρ. 1 β, γτου άρθρου 4) όπως τροποποιήθηκε με τις 
διατάξεις του Ν. 3208/2003 και συνεπώς επιβάλλεται η κή¬ 
ρυξη της ως αναδασωτέας. 

5. Την σύμφωνη γνώμη της Δ/νσης Δασών Ν. Κορινθίας, 
αποφασίζουμε: 

Κηρύσσουμε αναδασωτέα, με σκοπό την επανεγκατά- 
σταση με φυσική ή τεχνητή αναγέννηση, της δασικής βλά¬ 
στησης που καταστράφηκε από πυρκαγιά της 11.9.2004, 
την Ιδιωτική δασική έκταση κατά την έννοια του Ν. 998/79 
(παρ. 1 του άρθρου 3 και παρ 1β, γ του άρθρου 4) όπως 
αυτός τροποποιήθηκε με τις διατάξεις του Ν. 3208/2003, 
στην θέση «Κατακάλι» της περιφέρειας του Δ.Δ. Κατακα¬ 
λίου Δήμου Σαρωνικού του Νομού Κορινθίας, εμβαδού 
1.290,7 τετρ μέτρων, όπως αυτή αποτυπώνεται στο συ¬ 
νημμένο από 4.10.2004 Τοπογραφικό Διάγραμμα κλίμα¬ 
κας 1:500 που συνέταξε ο Δασολόγος του Δασαρχείου 
Κορίνθου Ήλιου Ιωάννης και θεωρήθηκε από τον Δασάρ¬ 
χη Κορίνθου, εντοπίζεται σε απόσπασμα Φύλλου Χάρτη 
Γ.Υ.Σ. κλίμακας 1:50.000 και σε απόσπασμα του υπ’ 
αριθμ. Φύλλου χάρτη Γ.Υ.Σ. 6368/5 κλίμακας 1:5.000, τα 
οποία αποτελούν αναπόσπαστα μέρη της απόφασής μας 
αυτής, με όρια: 

Ανατολικά: Με μη δασικές εκτάσεις. 

Δυτικά: Με μη δασικές εκτάσεις. 

Βόρεια: Με δάσος Χαλεπίου Πεύκης. 

Νότια: Με δάσος Χαλεπίου Πεύκης. 

Η απόφαση αυτή ισχύει από της κοινοποιήσεως της αρ- 
μοδίως (άρθρο 41 Ν. 998/1979) και προ της δημοσιεύσεως 
της στην Εφημερίδα της Κυβερνήσεως (άρθρο 37, Ν. 
3200/1955). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσης της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 1 Δεκεμβρίου 2004 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 




ΑΠΟΣΠΑΣΜΑ. ΧΆΡΤΗ ΚΛΙΜΑΚΑΣ 1: 50000 (Φ.Χ. ΣΟΦΙΚΟ Γ.Υ.Σ.) 

ΕΠΑΝΩ ΣΤΟ ΟΠΟΙΟ ΣΗΜΕΙΩΝΕΤΑΙ ΤΟ ΔΑΣΟΣ ΧΑΛΕΠΙΟΥ ΠΕΥΚΗΣ ΠΟΥ 
Ανήκει στο υπ’αριθ. $ 30 } /4-10-04 έγγραφο του Δασαρχείου Κορίνθου ΚΑΗΚΕ ΚΑΤΑ ΤΗΝ ΠΥΡΚΑΓΙΑ ΤΗΣ 11-9-2004 ΣΤΗ ΘΕΣΗ «ΚΑΤΑΚΑΛΙ» 

ΤΟΥ Δ. Δ. ΚΑΤΑΚΑΛΙ ΟΥ ΤΟΥ ΔΗΜΟΥ ΣΑΡΩΝ ΙΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5520 (4) 

Τροποποίηση ρυμοτομικού σχεδίου πόλεως Καρδίτσας - 
Μουσικό Γυμνάσιο και Λύκειο. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του Π.Δ/τοςτου 17.7.1923 (ΦΕΚ223/Α') 
«περί σχεδίου πόλεων κλπ.», όπως μεταγενέστερα τρο¬ 
ποποιήθηκε και συμπληρώθηκε και δη τα άρθρα 3 και 70 
αυτού. 

2. Τις διατάξειςτου άρθρ. 8του Ν. 3200/1955 (ΦΕΚ97/Α'). 

3. Τις διατάξεις του άρθρ. 10 του Ν. 3044/2002 (ΦΕΚ 
197/Α ), σύμφωνα με το οποίο τροποποιήθηκε το άρθρο 
29του Ν. 2831/2000 (ΦΕΚ 140/Α'). 

4. Τις διατάξεις του Ν. 2218/1994 (ΦΕΚ 90/Α') «περί 
ιδρύσεως Νομαρχιακής Αυτοδιοίκησης κλπ», όπως μετα¬ 
γενέστερα τροποποιήθηκε και συμπληρώθηκε. 

5. Την υπ’ αριθμ. 30954/8374/24.11.2000 (ΦΕΚ 900/Δ7 
22.12.2000) απόφαση Υπουργού ΥΠΕΧΩΔΕ, σύμφωνα με 
την οποία εντάχθηκε στο σχέδιο πόλης Καρδίτσας χώρος 
για την ανέγερση του Μουσικού Σχολείου. 

6. Την υπ’ αριθμ. 301/2004 απόφαση του Δημοτικού 
Συμβουλίου του Δήμου Καρδίτσας, σύμφωνα με την 
οποία αποφασίζεται η τροποποίηση του ρυμοτομικού 
σχεδίου πόλεως Καρδίτσας στον χώρο ανέγερση του 
Μουσικού Σχολείου με την αύξηση του συντελεστή δόμη¬ 
σης, της καλύψεως και της μειώσεως της πλάγιας επιτρε¬ 
πόμενης αποστάσεως, για τις ανάγκες του κτιριολογικού 
προγράμματος του Σχολείου. 

7. Την υπ’ αριθμ. 5388/1.12.2004 εισήγηση της Δ/νσεως 
Πολεοδομίας Ν.Α. Καρδίτσας προς το ΣΧΟΠ Ν.Α. Καρδί¬ 
τσας. 

8. Την υπ’ αριθμ. 30/2.12.2004 γνωμοδότηση του ΣΧΟΠ 
Ν.Α. Καρδίτσας, σύμφωνα με την οποία ομόφωνα γνωμο- 
δοτεί υπέρ της προτεινόμενης τροποποιήσεως. 


9. Το γεγονός ότι από τις κανονιστικές διατάξεις αυτής 
της αποφάσεως, σύμφωνα και με το υπ’ αριθμ. 6309/ 
18.10.2004 έγγραφο του Δήμου Καρδίτσας, δεν προκα- 
λείται δαπάνη εις βάρος του οικείου Δήμου ή του κρατι¬ 
κού προϋπολογισμού, επειδή: 

Αποκλειστικά και μόνο επειδή πρόκειται για κτίριο κοι¬ 
νής ωφέλειας (Μουσικό Σχολείο), η δε αύξηση του συντε¬ 
λεστή δόμησης, της καλύψεως και η μείωση της πλάγιας 
αποστάσεως, συντελούν στην εφαρμογή του απαιτούμε- 
νου αναγκαίου κτιριολογικού προγράμματος, αποφασί¬ 
ζουμε: 

Τροποποιούμε τους εγκεκριμένους όρους δομήσεως 
του χώρου του Μουσικού Σχολείου, όπως με την υπ’ 
αριθμ. 30954/8374/24.11.2000 (ΦΕΚ 900/Δ722.12.2000) 
απόφαση Υπουργού ΥΠΕΧΩΛΕ εγκρίθηκαν ως εξής: 

• Επιτρεπόμενος συντελεστής δόμησης: ΣΔ = 0,60 
(εξήντα εκατοστά) 

• Επιτρεπόμενη μέγιστη κάλυψη: 0,35 (τριάντα πέντε 
εκατοστά) 

• Επιτρεπόμενη ελάχιστη απόσταση από πλάγια όρια: 
Δ = 4,25 πί (τέσσερα μέτρα και είκοσι πέντε εκατοστά). 

Κατά τα λοιπά ισχύει η ανωτέρω αναφερόμενη απόφα¬ 
ση. 

Η παρούσα δεν συνοδεύεται από ρυμοτομικό διάγραμ¬ 
μα. 

Η ισχύςτης αρχίζει απάτην ημέρα της δημοσίευσήςτης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 6 Δεκεμβρίου 2004 
Ο Νομάρχης 

ΒΑΣΙΛΕΙΟΣ ΑΝΑΓΝΩΣΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





